text: To unge mænd forsøgte indbrud
  16 januar 2014 kl. 05.20
  Politiet anholdte i nat to unge, der havde forsøgt at begå indbrud ved Sønderborg.
  En politipatrulje opdagede i nat en bil, der kørte meget hurtigt ud fra et sommerhusområde ved Sønderborg. Bilen blev stoppet, men der var ingen tyvekoster i den, så politiet lod de to unge mænd på 18 og 20 år køre videre.
  Patruljen efterforskede efterfølgende i sommerhus-området, hvor betjentene kunne se spor fra de to unge, der havde forsøgt at begå indbrud i et sommerhus.
  Hernæst begyndte jagten på de to mænd, der blev fundet og anholdt.
  